ddrg/super_eurlex huggingface dataset:
8.

opfordrer Kommissionen og Rådet til at øge gennemsigtigheden i forbindelse med ansættelses- og udnævnelsesprocedurer for ledende bestyrelsesmedlemmer i EU's agenturer ved at offentliggøre listen over ansøgere og den endelige liste over udvalgte kandidater samt begrundelsen for deres forhåndsudvælgelse for at muliggøre offentlig kontrol af disse processers åbenhed, konkurrenceevne og kønssensitivitet;
N.

der henviser til, at Rusland i øjeblikket er EU's vigtigste eksterne kilde til naturgas; der henviser til, at energispørgsmål fortsat spiller en central og strategisk rolle i forbindelserne mellem EU og Rusland; der henviser til, at Rusland bruger energi som et middel til at beskytte og fremme sine udenrigspolitiske interesser; der henviser til, at EU's afhængighed af russiske gasforsyninger er steget siden 2015; der henviser til, at EU kan opnå modstandsdygtighed over for eksternt pres gennem en diversificering af energiforsyningen og mindre afhængighed af Rusland; der henviser til, at EU skal tale med én stemme og udvise stærk intern solidaritet, når det drejer sig om dets energiforsyningssikkerhed; der henviser til, at EU's store afhængighed af fossilt brændsel undergraver bestræbelserne på at udforme en afbalanceret, sammenhængende og værdibaseret EU-strategi over for Rusland; der henviser til, at der er behov for en mere pålidelig og strategisk energiinfrastruktur i EU, medlemsstaterne og landene i Det Østlige Partnerskab med henblik på at øge modstandsdygtigheden over for russiske hybridaktiviteter;
ac)

at fokusere på tiltrædelseslandene og partnere i EU's nabolande ved at bistå dem i deres bestræbelser på at modvirke fjendtlige propaganda- og desinformationsaktiviteter og inddrage eksperter fra de tredjelande i EU's naboskabsområde, som er udsat for de samme trusler, samt at prioritere udviklingen af en langsigtet strategisk tilgang og opsøgende indsats over for især landene i Det Østlige Partnerskab; at styrke kapaciteten i EU's delegationer i udlandet og i Kommissionens repræsentationer og Europa-Parlamentets forbindelseskontorer i medlemsstaterne til at udvikle lokal kapacitet til at opdage og eksponere desinformation og kommunikere EU's værdier og politikker effektivt og udbrede kampagnebaseret kommunikation og bedre koordinere og forstærke positive fortællinger på tværs af EU's institutioner og medlemsstater; at overveje den nuværende udbredelse af og fremtidige trusler om desinformation, der har til formål at true uafhængigheden, suveræniteten og den territoriale integritet i alle landene i Det Østlige Partnerskab inden for deres internationalt anerkendte grænser; at navnlig prioritere udviklingen af en langsigtet strategisk tilgang og opsøgende indsats over for landene i Det Østlige Partnerskab med fokus på mellemfolkelige drøftelser og samarbejde med eksisterende civilsamfundsnetværk, der allerede udgør en kilde til samfundsbaseret modstandsdygtighed;
9.

2 og O 3 og fastsætte en kortsigtet værdi for PM 2,5 , at foreslå effektive foranstaltninger, der sætter medlemsstaterne i stand til at overholde direktiv 2008/50/EF, at prioritere vurderingen af de foranstaltninger, medlemsstaterne har truffet med henblik på at forbedre luftkvaliteten i forbindelse med traktatbrudsprocedurer, og at intensivere sine bestræbelser på at kontrollere overholdelsen på medlemsstatsniveau, herunder af standarderne for prøvningsproceduren for emissioner ved faktisk kørsel i henhold til Kommissionens forordning (EU) 2017/1151 om typegodkendelse af køretøjer påpeger behovet for en holistisk tilgang til luftforurening i europæiske byer, hvor der tages hensyn til de forskellige kilder til luftforurening; opfordrer Kommissionen til at gennemføre en ambitiøs opdatering af direktivet om luftkvalitet med henblik på at tilpasse det til WHO's nyeste grænse- og målværdier for PM, SOog Oog fastsætte en kortsigtet værdi for PM, at foreslå effektive foranstaltninger, der sætter medlemsstaterne i stand til at overholde direktiv 2008/50/EF, at prioritere vurderingen af de foranstaltninger, medlemsstaterne har truffet med henblik på at forbedre luftkvaliteten i forbindelse med traktatbrudsprocedurer, og at intensivere sine bestræbelser på at kontrollere overholdelsen på medlemsstatsniveau, herunder af standarderne for prøvningsproceduren for emissioner ved faktisk kørsel i henhold til Kommissionens forordning (EU) 2017/1151 om typegodkendelse af køretøjer ( 14 )
J.

der henviser til, at den nationale dialog mellem præsident Ortega og den nicaraguanske opposition og nicaraguanske borgergrupper, som blev indledt den 16. maj 2018 og havde den katolske kirke som mægler, slog fejl med hensyn til at finde en løsning på krisen; der henviser til, at der den 27. februar 2019 blev genoptaget sonderende drøftelser med henblik på en national dialog mellem Nicaraguas regering og Alianza Civica; der henviser til, at Alianza Civica har fastlagt sine tre hovedmål, der skal nås under forhandlingerne, som følger: frigivelse af politiske fanger og respekt for de individuelle frihedsrettigheder, nødvendige valgreformer, der skal munde ud i afholdelse af valg, og retfærdighed; der henviser til, at den nicaraguanske regering har frigivet 100 politiske fanger ved at acceptere, at deres fængselsdomme blev ændret til husarrest; der henviser til, at de fleste af dem bliver chikaneret, og at anholdelserne fortsætter; der henviser til, at et stort antal fanger (over 600) fortsat sidder fængslet; der henviser til, at der blev sat en stopper for den nationale dialog den 10. marts 2019, efter at Alianza Civica trak sig ud af forhandlingerne;
24.

minder om betydningen af erhvervsvenlige administrative og lovgivningsmæssige rammer, hvor der også tages højde for behovet for tilstrækkelig forbrugerbeskyttelse, for at gøre det lettere for virksomhederne at få adgang til finansiering og rejse midler på tværs af grænserne; glæder sig over, at det i den årlige vækstundersøgelse understreges, at der er behov for at forbedre effektiviteten af den offentlige forvaltning, og at dette bør gælde alle forvaltningsniveauer; opfordrer indtrængende medlemsstaterne til at fjerne unødvendige hindringer, som står i vejen for private og offentlige investeringer på lokalt og regionalt plan;
47.

understreger betydningen af, at den fælles landbrugspolitik understøttes af et godt finansieret budget; minder om, at den fælles landbrugspolitik er af central betydning for Unionens historie; noterer sig den grundlæggende rolle, den spiller med hensyn til at sikre levende landdistrikter og sikre forsyninger af fødevarer; bemærker, at den kommende reform af den fælles landbrugspolitik giver mulighed for at styrke gennemførelsen af dens mål; minder om, at den fælles landbrugspolitik er en af de ældste politikker og fortsat bør være en af de vigtigste og mest integrerede politikker, og at den fortsat vil bidrage til opbygningen af Europas fremtid gennem større integration, beskyttelse af miljøet samt fødevaresikkerhed og sikkerhed for EU-borgerne; bemærker, at politikken for landbrug og udvikling af landdistrikter har et stort potentiale med hensyn til levering af offentlige goder; understreger, at europæisk landbrug spiller en afgørende rolle med hensyn til at brødføde hele verden og skabe beskæftigelse til 46 millioner mennesker; fremhæver den fælles landbrugspolitiks rolle med hensyn til at sikre jord, vand og andre naturressourcers status og kvalitet; understreger landbrugets afgørende rolle i Unionens prioriteter for at afbøde virkningerne af klimaændringer og fremme en bæredygtig udvikling; understreger betydningen af en velfinansieret og reformeret fælles landbrugspolitik for at tackle de mange udfordringer, som Unionen står over for i fremtiden; understreger, at den fælles landbrugspolitik ikke blot handler om landbrug og landbrugere, men også om at hjælpe og udvikle de bredere landbosamfund, hvor de findes;
9.

opfordrer medlemsstaterne til at tilbyde sundhedspersonale en passende medicinsk uddannelse og fremme større viden om medicinsk cannabis på grundlag af uafhængig og omfattende forskning; opfordrer desuden medlemsstaterne til at give læger mulighed for frit at bruge deres faglige vurdering til at ordinere lovgivningsmæssigt godkendte cannabisbaserede lægemidler til patienter med lidelser, som retfærdiggør dette, og give farmaceuter lov til at indløse disse recepter på lovlig vis; understreger, at der er behov for uddannelse og adgang til litteratur for sundhedspersonale — f.eks. medicinstuderende, læger og farmaceuter — vedrørende resultaterne af uafhængig videnskabelig forskning;
43.

minder om behovet for at fremme den europæiske dimension af valget til Europa-Parlamentet med henblik på at bidrage til Parlamentets potentielle fremtidige arbejde ved at udøve sin initiativret i henhold til artikel 225 i TEUF; opfordrer Kommissionen og medlemsstaterne til at styrke indsatsen for at fremme borgerrettigheder blandt europæiske borgere, herunder i relation til stemmerettigheder; understreger, at bedre og mere målrettet oplysning om europæisk politik og EU-lovgivningens indflydelse på borgernes dagligdag vil forbedre valgdeltagelsen ved valg til Europa-Parlamentet; minder om behovet for at fremme deltagelse ved valget til Europa-Parlamentet ved at gøre EU's politiske partier mere synlige; gentager, at borgerne, medlemsstaterne og EU har et fælles ansvar for at fremme deltagelsen ved valg til Europa-Parlamentet; fremhæver behovet for at informere borgerne om den seneste reform af valgloven, herunder processen med spidskandidater; understreger den politiske vigtighed af og symbolik ved denne rolle med hensyn til at styrke unionsborgerskabet;
9.

understreger, at der ud over medlemsstaternes forpligtelse til at færdiggøre hovednettet senest i 2030 påhviler dem et ansvar for via genopretning at øge den eksisterende infrastrukturs ydeevne, pålidelighed, tilgængelighed og modstandsdygtighed over for klimaændringer for at sikre den rolle, som transport ad indre vandveje spiller som en pålidelig transportform, og for at fremme en intelligent anvendelse af de knappe finansielle ressourcer;
G.

der henviser til, at et forstærket samarbejde er en procedure, hvorved mindst ni medlemsstater har tilladelse til at etablere et avanceret samarbejde i et område inden for EU's strukturer, men uden inddragelse af de øvrige medlemsstater; der henviser til, at et forstærket samarbejde giver de deltagende medlemsstater mulighed for at nå frem til et fælles mål eller initiativ og overvinde handlingslammelse i forhandlinger eller en blokering fra en eller flere andre medlemsstater, når der kræves enstemmighed; der henviser til, at i henhold til artikel 20, stk. 4, i traktaten om Den Europæiske Union er retsakter, der vedtages inden for rammerne af et forstærket samarbejde, kun bindende for de deltagende medlemsstater; der henviser til, at forstærket samarbejde er begrænset til områder, hvor EU ikke har enekompetence;
5.

minder om, at intentionen med den tærskel, der er fastsat i traktaterne for et mistillidsvotum, er at sikre, at den effektive anvendelse af dette instrument forbeholdes for alvorlige sager; erkender, at muligheden for at stille mistillidsvotum i de fleste parlamentariske demokratier mest tjener som et afskrækkelsesmiddel; foreslår ikke desto mindre, at man i forbindelse med en fremtidig traktatændring overvejer muligheden for at sænke tærsklen i et vist omfang uden at ændre den institutionelle balance, der er fastlagt i traktaterne;
opfordrer Kommissionen til at ajourføre tidsplanen for sit arbejdsprogram for EU-toldkodeksen på grundlag af den forlængelse af overgangsperioden, som den har foreslået Europa-Parlamentet og Rådet at vedtage ( 9 ) ; opfordrer Parlamentet og Rådet til at arbejde for at sikre en hurtig vedtagelse af en beslutning om en sådan forlængelse, men at lade den ledsage af de betingelser, der er nødvendige for en vellykket ibrugtagning af IT-arkitekturen på toldområdet, uden at dette berører omfattende sikkerhedstest, således at eventuelle problemer ikke bringer den kontrol af varer, der gennemføres af medlemsstaternes toldmyndigheder, i fare; påpeger, ligesom Den Europæiske Revisionsret har gjort, at samme årsager giver samme virkninger, og at processen med ajourføring af den flerårige strategiske plan for 2017 ved at koncentrere indførelsen af seks IT-værktøjer i samme år, udgør en betydelig udfordring og en stor risiko for, at den nye frist heller ikke bliver overholdt, således at fristen for implementeringen af EU-toldunionen kan blive udsat yderligere ud over 2025;
43.

opfordrer til vedtagelse af et nyt sæt af EU-orienterede reformer straks efter dannelsen af den nye regering i Bosnien-Hercegovina med henblik på at genoptage reformprocessen og fremskynde landets EU-integration; fastholder, at EU's finansielle støtte bør ledsages af effektiv konditionalitet, og at der skal udarbejdes handlingsplaner og overvågningsrammer af EU i overensstemmelse med de 20 principper i den europæiske søjle for sociale rettigheder med henblik på at realisere den nye styrkede sociale dimension som anført i 2018-strategien for Vestbalkan; anerkender, at Bosnien-Hercegovina har gjort visse fremskridt i retning af økonomisk udvikling og konkurrenceevne, men noterer sig, at landet stadig befinder sig i en tidlig fase for så vidt angår at etablere en fungerende markedsøkonomi; er overbevist om, at fremme af socioøkonomiske reformer med behørig inddragelse af arbejdsmarkedets parter bør have en høj prioritet efter valget med henblik på at forbedre levevilkårene i landet; bemærker de meget begrænsede fremskridt på det sociale område; understreger, at det er nødvendigt at styrke de grundlæggende økonomiske forhold såsom vækst, beskæftigelse og bekæmpelse af den uformelle økonomi; påpeger vigtigheden af at omstrukturere den offentlige sektor, herunder de offentlige virksomheder, nedbringe den uformelle økonomi og den dermed forbundne skattebyrde på arbejde yderligere, forbedre erhvervsklimaet (bl.a. ved at oprette et samlet økonomisk område i Bosnien-Hercegovina), styrke vækstfremmende anvendelse af offentlige finanser, navnlig ved at fokusere på behovene på mellemlang sigt, f.eks. med hensyn til infrastruktur og uddannelse, samt fremlægge rettidige og udtømmende statistikker i overensstemmelse med europæiske og internationale standarder;
i)

at glæde sig over de fremskridt, der er gjort i retning af udryddelse af børnearbejde og udfasning af tvangsarbejde, samt de nylige besøg i Usbekistan af FN's særlige rapportører og genåbningen af landet for internationale NGO'er på dette område; at påpege, at statsstøttet tvangsarbejde i bomulds- og silkeindustrien og andre områder fortsat er et problem; at forvente, at den usbekiske regering tager skridt til at udrydde alle former for tvangsarbejde, til at tackle de grundlæggende årsager til fænomenet, navnlig systemet med obligatoriske kvoter, og til at holde lokale myndigheder ansvarlige, som mobiliserer arbejdstagere i den offentlige sektor og studerende under tvang; at understrege, at der er behov for en større indsats og yderligere retlige foranstaltninger for at konsolidere fremskridtene på dette område med henblik på at afskaffe tvangsarbejde; i denne forbindelse at tilskynde til yderligere samarbejde med Den Internationale Arbejdsorganisation (ILO); at fremme muligheden for, at FN's særlige rapportør om moderne former for slaveri kan besøge landet; at understrege betydningen af bestræbelserne på at udvikle en bæredygtig forsyningskæde for bomuld og moderne og miljømæssigt forsvarlige bomuldsdyrkningsteknologier og landbrugsmetoder i landet; at støtte indenlandske bomuldsproducenter for at forbedre deres produktionseffektivitet, beskytte miljøet og forbedre praksis på arbejdsmarkedet med henblik på at afskaffe tvangsarbejde
8.

er af den opfattelse, at den politik, der føres over for Maghreb- og Mashreqlandene, alt for længe var præget af en tilgang, der i for høj grad var baseret på EU's forventninger og mål, som ikke fuldt ud tog hensyn til interesserne og realiteterne i EU's partnerlande, med få incitamenter og ejerskab fra modtagerlandenes side og for lidt hensyn til forhåbningerne hos den befolkning, som burde drage fordel af EU-politikkerne, og til den enkelte politiske situation i de forskellige lande; beklager, at den indledende indsats efter Det Arabiske Forår (eller De Arabiske Forår) med at indføre strengere betingelser og incitamenter for levering til modtagerlandene gennem princippet om »mere for mere« ikke har ført til større indflydelse for EU med hensyn til dens evne til at fremme reel forandring inden for demokrati, retsstatsprincippet, menneskerettigheder og grundlæggende frihedsrettigheder, økonomisk og social udvikling samt bæredygtig sikkerhed i de fleste lande; understreger, at differentieret og øget gensidigt ejerskab er kendetegnende for den europæiske naboskabspolitik, som anerkender de forskellige niveauer for engagement og afspejler interesserne i hvert land i relation til arten af og fokusset for de enkelte landes partnerskab med Unionen; opfordrer til en mere konsekvent anvendelse af »mere for mere«-princippet ved i forbindelse med bilaterale politikker, programmer og projekter at fastsætte konkrete mål og benchmarks for den øgede støtte; minder om, at målet om demokratisering alene kan opnås på en bæredygtig måde, såfremt det i vid udstrækning forfølges i både byområderne samt i særdeleshed i landområderne i de respektive lande, og fremhæver, at stabilitet bidrager til at udvikle et demokrati, og at en veltilrettelagt og -forberedt proces, som bør omfatte en bred høring og inddragelse af relevante samfundsgrupper og ledere, er gavnlig for dette mål; understreger endvidere, at demokratisering både støtter økonomisk udvikling og styrker retsstatsprincippet;
E.

der henviser til, at formålet med listen er at beskytte integriteten af Unionens finansielle system og det indre marked; der henviser til, at optagelsen af et land på listen over højrisikotredjelande ikke udløser indførelse af økonomiske eller diplomatiske sanktioner, men kræver, at forpligtede enheder såsom banker, kasinoer og ejendomsmæglere skal anvende skærpede kundekendskabsprocedurer i forbindelse med transaktioner, der involverer disse lande, og at sikre, at EU's finansielle system er udstyret til at forhindre hvidvaskning af penge og finansiering af terrorisme fra tredjelande;
59.

minder om, at mobiliseringen af indenlandske ressourcer har afgørende betydning for udviklingslandenes opfyldelse af målene for bæredygtig udvikling; understreger, at De Forenede Nationers Konference for Handel og Udviklings (UNCTAD) rapport med titlen »World Investment Report 2015 — Reforming International Investment Governance« (rapport om investeringer i verden i 2015 — reformering af international investeringsforvaltning) ( 17 ) skønner, at udviklingslande har lidt et tab på mindst 100 mia. USD om året i form af mistede selskabsskatter som følge af store selskabers skatteundgåelse; glæder sig i den henseende over arbejdsdokumentet fra Kommissionens tjenestegrene af 15. oktober 2015 med titlen »Collect more — Spend Better: Achieving Development in an Inclusive and Sustainable Way« (indsaml mere — anvend bedre for at opnå udvikling på en inklusiv og bæredygtig måde) (SWD(2015)0198), der tager sigte på at håndtere denne problemstilling; beklager dog, at der ikke er truffet konkrete foranstaltninger med henblik på at sikre gennemførelsen af Kommissionens ovenfor nævnte strategi; opfordrer Kommissionen til at fremsætte forslag om et flagskibsprogram vedrørende mobiliseringen af indenlandske ressourcer med henblik på at sikre, at der opkræves skatteindtægter i større omfang, og gøre det muligt at finansiere målene for bæredygtig udvikling;
71.

anerkender, at migration er et vedvarende problem for Afghanistan og udgør et problem for nabolandene og EU's medlemsstater; er bekymret over det hidtil usete antal tilbagevendende migranter, primært fra Pakistan og Iran og i mindre omfang fra Europa; anerkender, at spørgsmål vedrørende internt fordrevne personer og flygtninge skyldes faren for vold fra oprørsgrupper i Afghanistan samt økonomiske og miljømæssige faktorer; understreger, at EU's og det internationale samfunds bestræbelser bør fokusere på at forebygge de grundlæggende årsager til massemigration; glæder sig over den afghanske nationale strategi for forvaltning af tilbagesendelse; er imidlertid bekymret over, at de afghanske myndigheder ikke har indført nogen integrationspolitiske tiltag til at håndtere de aktuelle tilbagevendende migranter; er overbevist om, at en ordentlig reintegration af hjemvendte, navnlig børn, som skal sikres adgang til undervisning på primær- og sekundærtrinnet, er afgørende for at sikre stabilitet i landet, og at personer, der er vendt tilbage, ikke har været udsat for vold eller tvang i forbindelse med tilbagesendelsesprocedurer;
E.

der henviser til, at der er givet udtryk for bekymring over, at tredjelandsleverandører af udstyr kan udgøre en sikkerhedsrisiko for EU som følge af lovgivningen i deres oprindelsesland, navnlig efter vedtagelsen af loven om statens sikkerhed i Kina, som forpligter alle borgere, virksomheder og andre enheder til at samarbejde med staten for at sikre statens sikkerhed, der er defineret i meget bred forstand; der henviser til, at der ikke er nogen garanti for, at sådanne forpligtelser ikke anvendes ekstraterritorialt, og at de kinesiske regler er blevet mødt med forskellige reaktioner i en række lande, lige fra udarbejdelse af sikkerhedsmæssige vurderinger til et direkte forbud;
28.

er bekymret over, at der blev lagt så lidt vægt på balancen mellem arbejdsliv og privatliv i den årlige vækstundersøgelse; opfordrer medlemsstaterne og Kommissionen til at træffe alle nødvendige foranstaltninger for at forbedre balancen mellem arbejdsliv og privatliv og fremme ligestillingen mellem kønnene; opfordrer til, at der udvikles tilgængelige og prismæssigt overkommelige plejeordninger af høj kvalitet gennem hele livscyklussen samt børnepasningsordninger og førskoleundervisning, samtidig med at gennemførelse af Barcelonamålene for børnepasning for 2002 forfølges, og lovgivning, der fremmer fleksible arbejdsordninger, sikres; opfordrer til anerkendelse af uformelle plejere og forbedrede arbejdsvilkår samt passende former for støtte til og anerkendelse af det vigtige arbejde, der udføres af familieplejere, der leverer størstedelen af plejen i EU, f.eks. ved at tilbyde pension og social sikring samt anerkendelse af uddannelse og uformelle færdigheder; opfordrer til fremme af fleksible arbejdsordninger og indførelse af fordelagtig barselsorlov, fædreorlov, forældreorlov og plejeorlov; anerkender, at dette spørgsmål kræver en mangesidet reaktion, og opfordrer medlemsstaterne til at tage hånd om det hurtigst muligt; er af den klare overbevisning, at vedtagelsen af direktivet om balance mellem arbejdsliv og privatliv for forældre og omsorgspersoner er et nødvendigt skridt i retning af en bedre balance mellem arbejdsliv og privatliv;
16.

understreger de risici, der opstår som følge af forsinkelsen af uddybningen af bankunionen; glæder sig over konklusionerne i Eurogruppens rapport om ØMU af 4. december 2018, som blev godkendt i sin fulde udstrækning på eurotopmødet den 14. december 2018; glæder sig navnlig over fremskyndelsen af indførelsen af den fælles bagstopper for Den Fælles Afviklingsfond, forudsat at der er gjort tilstrækkelige fremskridt med hensyn til risikoreduktion, som skal vurderes i 2020, og godkendelsen af term sheet for ESM-reformen; minder om sin tidligere holdning til behovet for at færdiggøre den europæiske indskudsforsikringsordning (EDIS), i erkendelse af at risikoreduktion og risikodeling bør gå hånd i hånd; bemærker, at der ikke er opnået nogen umiddelbare resultater med hensyn til det fremtidige budget for euroområdet og stabiliseringsfunktionen, men noterer sig mandatet til at arbejde på det budgetmæssige instrument for konvergens og konkurrenceevne; understreger, at der er sket væsentlige fremskridt vedrørende risikobegrænsning; minder om, at Europa-Parlamentet har bidraget væsentligt til at muliggøre dette, særlig i form af den såkaldte bankpakke og den tilsynsmæssige bagstopperordning for misligholdte lån;